
ОБЩИНА ЗЕМЕН

Приложение №2
ОБЯВЛЕНИЕ 
ЗА НАБИРАНЕ НА ЗАЯВЛЕНИЯ НА КАНДИДАТ ПОТРЕБИТЕЛИ НА УСЛУГИ,
ПРЕДОСТАВЯНИ ОТ ЗВЕНО ЗА СОЦИАЛНИ УСЛУГИ
Договор BG05M9OP001-2.002-0058-M002
Община Земен, в качеството си на Бенефициент, и на основание разработена и утвърдена от Кмета на Община Земен Процедура за избор на потребители на услуги, предоставяни от Звено за социални услуги,  по  Договор за безвъзмездна финансова помощ BG05M9OP001-2.002-0058-M002, проект “Пълноценен живот-право на всеки”, финансиран по Оперативна програма “Развитие на човешките ресурси” 2014-2020г, Процедура за директно предоставяне на безвъзмездна финансова помощ BG05M9OP001-2.002 „Независим живот”.
1.Описание на проект „Пълноценен живот-право на всеки“
Проектът се реализира по процедура на директно предоставяне на безвъзмездна финансова помощ “Независим живот“, номер на процедурата BG05M9OP001-2.002 по Оперативна програма „Развитие на човешките ресурси“ 2014-2020, чрез Европейски социален фонд.
За потребители на услугата могат да кандидатстват
-Лица, вкл. и деца с увреждания и техните семейства;

-Лица над 65 години с ограничения или невъзможност в самообслужването.

Осигуряване на възможност за предоставяне на интегрирани услуги за социално включване и подобряване качеството на живот за лицата с увреждания и хора над 65 години в невъзможност за самообслужване, живеещи на територията на Община Земен, чрез предоставяне на здравни, социални, психологически и друг вид услуги в общността и в домашна среда.Създаване на възможности за активно социално включване, насърчаване на равните възможности и осигурена дългосрочна грижа, съобразно индивидуалните потребности на всеки един представител на целевата група. Разширяване на обема и многообразието на дейностите и услугите предоставяни от Звено за социални услуги, изразяващо се в достъп до здравни и социални услуги насочени към осигуряване на максимално задоволяване на потребностите на дадения потребител, вкл. здравни, физиологически, емоционални, психологически. Проектът осигурява възможности за социална интеграция, чрез предоставяне на комплексни услуги изразяващи се в съчетано почасово ползване на услуги в общността и в домашна среда, базирани на индивидуалните потребности и желания на потребителя.


Запазване на личната свобода и достойнство на представителите на целевата група е основно правило в работата на създаденото Звено за социални услуги.

              Проектът осигурява постоянна трудова заетост за 34 лица, като по този начин дава възможност за връщане на реалния пазар на труда на лицата полагащи грижи за близките си с увреждания. 30 лица ще полагат грижи и ще предоставят услуги в домашна среда за целевата група, а 4 лица – социален работник, медицинско лице, организатор дейности и шофьор, назначени като персонал в Звеното за социални услуги ще реализират дейностите по качествено предоставяне на комплекс от услуги в общността.
2.Основна цел на проекта е: 


Създаване на условия за пълноценен и достоен живот, чрез устойчив, работещ и многофункционален модел на създаденото Звено за социални услуги, което да осигури качествени комплексни услуги за социално включване в общността и в домашна среда за хората с увреждания и техните семейства, и хората над 65 години с ограничения или в невъзможност за самообслужване, живеещи на територията на Община Земен.            
3.Период на реализация на проекта – 17.09.2015г.-17.06.2017г.

4.Период на предоставяне на услуги по проекта -  17.12.2015г.-17.06.2017г. /18 месеца/

5.Допустими целеви групи: 
-Лица, вкл. и деца с увреждания и техните семейства;

-Лица над 65 години с ограничения или невъзможност в самообслужването
6. Прием на заявления
Приемът на заявления стартира от 01.10.2015г. и ще продължи през целия период на реализация на проекта.

Лицата, които желаят да бъдат включени в проекта за ползване на услуги в общността и в домашна среда, предоставяни от Звено за социални услуги подават заявление на адрес: Община Земен, гр. Земен,  ул. „Христо Ботев”№3
7. Изисквания и необходими документи при приема на заявления

При подаване на Заявлението кандидат–потребителят или неговият законен представител, декларира, че:

– Посочените в Заявлението обстоятелства отговарят на фактическата обстановка.

– Съгласен е да допусне в дома си хора, с които не е в роднински отношения.

– Към момента на кандидатстването не ползва социална услуга „личен асистен”, „социален асистент” или „домашен помошник по други национални  програми, или по програми, финансирани от други източници, или по друг ред (в случай,  че ползва към момента на подаването, кандидатът вписва данни за срока на ползване на услгата).

- лица, ползващи услуги по Проект „Нови възможности за грижа”
Кандидатите за потребители е необходимо да представят следните документи:
Заявление по образец /Приложение №3/
Към заявлението се прилагат: следните документи:

– Документ за самоличност (за справка); за дете – удостоверение за раждане (копие);

– Документ за самоличност на закония представител – родител, настойник, попечител ( за справка);

– Експертно решение на ТЕЛК /НЕЛК/ (копие); Протокол на ЛКК, актуална епикриза, етапна епикриза или друг медицински документ, доказващ, че кандидатат е с ограничения или невъзможност за самообслужване (копие);

– Удостоверение за настойничество /попечителство(копие);

– Заповед  /съдебно решение за настаняване на дете в семейство на близки или роднини, или приемно семейство по чл. 26 от закона за закрила на детето (копие);

· Други документи, при необходимост.
ВАЖНО:След подаване на заявление за участие в проекта  на всеки кандидат потребител на услуги ще бъде изготвена оценка на потребностите. Ще бъде извършена оценка на физическото, емоционално, психологическо състояние на кандидат потребителя, потребностите от ползване на интегрирани услуги, вкл. здравни и мобилна социална услуга предоставяна от Звено за социални услуги.


След изготвяне на оценките на потребностите, специално определена със заповед на Кмета на Община Земен комисия, ще проведе подбор въз основа на направените оценки на потребностите, и представена от кандидат потребителите документация. 

